פורמולה 1 עונת 1997

במסגרת פורמולה 1 של שנת 1997 נערכו 17 מרוצים. באליפות העולם זכה ז'אק וילנב הקנדי, הפעם היחידה בה זכה באליפות הפורמולה 1. קבוצת ויליאמס זכתה באליפות העולם ליצרנים.

בתחילת העונה, שלט (למעט המרוץ הראשון) וילנב בצורה ברורה באליפות, אולם ככל שהתקדמה העונה, מיכאל שומאכר התקדם וסגר את הפער. לפני המרוץ האחרון בעונה (מרוץ אירופה שנערך בעיר חרס שבספרד), הוביל שומאכר בנקודה אחת על וילנב. במהלך מקצי הדירוג, קרה מקרה נדיר בו שלושה נהגים קבעו את הזמן המהיר ביותר באופן זהה: וילנב, שומאכר והיינץ הרולד פרנצן. וילנב זינק ראשון שכן הוא היה הראשון שקבע את הזמן. אולם כבר בזינוק, עקף שומאכר את וילנב. בהקפה ה-48 של המרוץ, ניסה וילנב לעקוף את שומאכר. שומאכר "שבר את ההגה" לכיוון וילנב ויצר התנגשות בין הרכבים. המקרה הזכיר לרבים את שני המקרים שקרו מספר שנים קודם לכן בין איירטון סנה לאלן פרוסט. ואולם במקרה זה, שומאכר ניזוק ופרש ואילו וילנב הצליח להמשיך ולסיים במקום השלישי שהקנה לו ארבע נקודות שזיכו אותו באליפות. לאחר המרוץ, קבעה ה-FIA כי שומאכר נהג מלכתחילה נהיגה מסוכנת והוא נפסל כליל מעונת הפורמולה 1 שזה עתה הסתיימה. עם זאת, חישובי הסטטיסטיקה של העונה (נקודות דירוג, מיקומים, זינוקים וכו') לא נמחקו לו.

כבכל עונה, חלו מספר שינויים בתקנון. העיקריים שבהם היו:
 הקצאה של 36 צמיגים "יבשים" ו-28 "צמיגי גשם" לכל סוף שבוע של מרוץ.
 על כל נהג לבחור מלכתחילה 28 צמיגים מסוג אחד בלבד. 16 מתוכם (על פי הגרלה) ישמשו בעת מקצי הדירוג בלבד.
 חובת נשיאת קופסה שחורה בכל רכב מרוץ.
 מרכב אחורי עמיד בפני התנגשויות באותה עמידות כמו המרכב הקדמי.

סיבובמרוץתאריךפול פוזישןהקפה מהירהמנצחקבוצה 1  מלבורן, אוסטרליה  9 במרץ   ז'אק וילנב   היינץ הרולד פרנצן   דייוויד קולטהרד  מקלארן 2  אינטרלאגוס, ברזיל  30 במרץ   ז'אק וילנב   ז'אק וילנב   ז'אק וילנב  ויליאמס 3  בואנוס איירס, ארגנטינה  13 באפריל   ז'אק וילנב   גרהרד ברגר   ז'אק וילנב  ויליאמס 4  אימולה, סן מרינו  27 באפריל   ז'אק וילנב   היינץ הרולד פרנצן   היינץ הרולד פרנצן  ויליאמס 5  מונטה קרלו, מונקו  11 במאי  היינץ הרולד פרנצן   מיכאל שומאכר   מיכאל שומאכר  פרארי 6  ברצלונה, ספרד  25 במאי   ז'אק וילנב   ג'יאנקרלו פיסיקלה   ז'אק וילנב  ויליאמס 7  מונטריאול, קנדה  15 ביוני   מיכאל שומאכר   דייוויד קולטהרד   מיכאל שומאכר  פרארי 8  מני-קור, צרפת  29 ביוני   מיכאל שומאכר   מיכאל שומאכר   מיכאל שומאכר  פרארי 9  סילברסטון, אנגליה  13 ביולי   ז'אק וילנב   מיכאל שומאכר   ז'אק וילנב  ויליאמס 10  הוקנהיים, גרמניה   27 ביולי   גרהרד ברגר   גרהרד ברגר   גרהרד ברגר  בנטון-רנו 11  בודפשט, הונגריה  10 באוגוסט   מיכאל שומאכר   היינץ הרולד פרנצן   ז'אק וילנב  ויליאמס 12  ספא-פרנקורשם, בלגיה  24 באוגוסט  ז'אק וילנב   ז'אק וילנב   מיכאל שומאכר  פרארי 13  מונזה, איטליה  7 בספטמבר   ז'אן אלזי   מיקה הקינן   דייוויד קולטהרד  מקלארן 14  שפילברג, אוסטריה  21 בספטמבר   ז'אק וילנב   ז'אק וילנב   ז'אק וילנב  ויליאמס 15  נורברג, לוקסמבורג (*)  28 בספטמבר  מיקה הקינן   היינץ הרולד פרנצן   ז'אק וילנב  ויליאמס 16  סוזוקה, יפן  12 באוקטובר   ז'אק וילנב   היינץ הרולד פרנצן   מיכאל שומאכר  פרארי 17  חרס, ספרד (גרנד פרי אירופה)  26 באוקטובר   ז'אק וילנב   היינץ הרולד פרנצן   מיקה הקינן  מקלארן

(*) הערה: הגרנד פרי של לוקסמבורג נערך למעשה בגרמניה במסלול שהיה מקובל להיקרא לפני כן "הגרנד פרי האירופאי". גם לאחר עונה זו הוא חזר להיקרא כך ולמעשה, נחשב כגרנד פרי של לוקסמבורג רק למשך עונות 1997 ו-1998.

 דירוג נהגים סופי 
 מיקום נהג קבוצה נקודות 1  ז'אק וילנב  ויליאמס 81 פסילה  מיכאל שומאכר  פרארי 78 2 היינץ הרולד פרנצן  ויליאמס 42 3  דייוויד קולטהרד  מקלארן 36 4  ג'אן אלזי  בנטון-רנו 36 5  גרהרד ברגר  בנטון-רנו 27 6  מיקה הקינן  מקלארן 27 7  אדי אירויין  פרארי 24 8  ג'אנקרלו פיסיקלה  ג'ורדן-פז'ו 20 9  אוליביה פאניס  פרוסט-הונדה 16 10  ג'וני הרברט  סאובר 15 11  ראלף שומאכר  ג'ורדן-פז'ו 13 12  דיימון היל  ארוז 7 13  רובנס באריקלו  סטיוארט 6 14  אלכסנדר וורץ  בנטון-רנו 4 15  יארנו טרולי  פרוסט-הונדה 3 16  מיקה סאלו  טירל-פורד 2 17  פדרו דניס  ארוז 2 18  שינג'י נקאנו  פרוסט-הונדה 2 19  ניקולה לריני  סאובר 1

 דירוג קבוצות סופי 
 מיקום קבוצה נקודות 1  ויליאמס-רנו 123 2  פרארי 102 3  בנטון-רנו 67 4  מקלארן 63 5  ג'ורדן-פז'ו 33 6  פרוסט-הונדה 21 7  סאובר 16 8  ארוז 9 9  סטיוארט-פורד 6 10  טירל-פורד 2 9  מסטרקארד לולה-פורד 0 9  מינרדי-פורד 0

199619971998דיימון הילאלוף העולם-ז'אק וילנבמיקה הקינןויליאמסאליפות היצרנים-ויליאמסמקלארן

קישורים חיצוניים

 תוצאות מרוצי העונה באתר Formula1.com.
 סיכום העונה באתר MotorSport Magazine.

קטגוריה:עונות בפורמולה 1
קטגוריה:1997 בספורט